Diari Oficial de la Generalitat Valenciana


Sumari del DOGV 5684, del 21-01-2008 (2008/108)

Informació pública del decret d'Alcaldia pel qual es resol no incorporar l'immoble situat en la Gran Avinguda, 48, en el catàleg municipal i es revoca la resolució per la qual s'acordava suspendre la concessió de llicències d'obres d'edificació i de demolició de l'immoble citat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5684

Data del DOGV
:   21-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/108


Data del document
:   04-01-2008

Organisme emissor
:   Ajuntament de Benicàssim

Tipus de document
:   Informació Pública

Descriptors 

:   * Benicàssim
    * pla d'urbanisme
    * administració local

Informació pública del decret d'Alcaldia pel qual es resol no incorporar l'immoble situat en la Gran Avinguda, 48, en el catàleg municipal i es revoca la resolució per la qual s'acordava suspendre la concessió de llicències d'obres d'edificació i de demolició de l'immoble citat. [2008/108]  
Pel Decret número 080102D20, de 4 de gener de 2008, s'ha resolt revocar el Decret número 873805T403, d'1 de març de 2007, pel qual es resolia suspendre la concessió de llicències d'obres d'edificació i demolició sobre l'immoble situat al carrer de Gran Avinguda, 48.  
El decret, en la seua part dispositiva, diu:  
"Primer. No incorporar l'immoble situat en la Gran Avinguda, 48, d'aquest municipi al Catàleg Municipal sota cap grau de protecció, per les raons a què es refereix la part expositiva d'aquest acord.  
Segon. Revocar la resolució 856580K413 d'1 de març de 2007, sobre suspensió de la concessió de llicències d'obres d'edificació i de demolició de l'immoble situat en la Gran Avinguda, 48, per les raons a les quals es refereix la part expositiva d'aquest acord.  
Tercer. Dur a terme un alçament de plànols de planta, alçat i seccions de l'edifici, i detall dels espais buits - gelosia, com també un reportatge fotogràfic de qualitat d'aquest, als únics efectes documentals.  
Quart. Publicar aquesta resolució en el Diari Oficial de la Comunitat Valenciana, tauler d'anuncis de l'Ajuntament, i comunicar-la a les persones interessades.  
Cinqué. Contra aquesta resolució que posa fi a la via administrativa es pot interposar:  
Recurs de reposició amb caràcter potestatiu. Termini: un mes a comptar des del dia següent a aquell en què es reba aquesta notificació. Si en el mes de venciment no hi haguera dia equivalent, s'entén que el termini expira l'últim dia del mes. Òrgan davant del qual s'interposa: davant del mateix que ha dictat l'acte administratiu.  
Recurs contenciós administratiu directament: Termini: dos mesos comptats des del dia següent a la recepció d'aquesta notificació. Òrgan: davant del Jutjat contenciós administratiu de Castelló, llevat d'allò disposat en l'article 14.1 de la Llei 29/98 de 13 de juliol de la Jurisdicció Contenciosa Administrativa.  
No obstant això, es pot interposar qualsevol altre recurs que es considere oportú."  
Cosa que es publica d'acord amb allò establert en l'article 101 de la Llei 16/2005, de 30 de desembre, de la Generalitat Valenciana.  
Benicàssim, 4 de gener de 2008.- La tinenta d'alcalde (per delegació, segons Decret 1595/2007): Susana Ros Martínez.